CELEX: E2016P0008
Language: sk
Date: 2016-06-21 00:00:00
Title: Žiadosť o poradné stanovisko Súdu EZVO, ktorú 21. júna 2016 predložil okresný súd v Osle (Oslo tingrett) vo veci Netfonds Holding ASA m.fl./Staten/Finansdepartementet (Vec E-8/16)

23.3.2017   
            
            
               SK
            
            
               Úradný vestník Európskej únie
            
            
               C 90/7
            
         Žiadosť o poradné stanovisko Súdu EZVO, ktorú 21. júna 2016 predložil okresný súd v Osle (Oslo tingrett) vo veci Netfonds Holding ASA m.fl./Staten/Finansdepartementet
   (Vec E-8/16)
   (2017/C 90/08)
   Listom z 21. júna 2016, ktorý bol doručený na podateľňu Súdu EZVO 27. júna 2016, Oslo tingrett (okresný súd v Osle) požiadal Súd EZVO vo veci Netfonds Holding ASA m.fl./Staten/Finansdepartementet o poradné stanovisko k týmto otázkam:
   
               1.
            
            
               Predstavujú pravidlá vydávania akcií stanovené v oddiele 4 zákona o komerčných bankách a oddiele 2-1 zákona o poisťovacej činnosti, chápané ako požiadavka, že tri štvrtiny akcií nových bánk a poisťovní musia byť upísané bez prednostných práv (ponúknuté formou verejnej výzvy na upisovanie akcií), obmedzenie podľa článkov 31, 36 alebo 40 Dohody o EHP za predpokladu, že sa žiadosť o licenciu netýka len úzko špecializovanej činnosti?
               
                           a)
                        
                        
                           Za predpokladu, že tieto pravidlá predstavujú obmedzenie v zmysle dohody o EHP: Sledujú tieto pravidlá legitímny verejný cieľ?
                        
                     
                           b)
                        
                        
                           Za predpokladu, že toto obmedzenie sleduje legitímny verejný cieľ: Je takéto obmedzenie vhodné v zmysle práva EHP?
                        
                     
                           c)
                        
                        
                           Za predpokladu, že toto obmedzenie sleduje legitímny verejný cieľ: Je takéto obmedzenie nevyhnutné v zmysle práva EHP?
                        
                     
         
               2.
            
            
               Predstavujú pravidlá vydávania akcií v oddiele 4 zákona o komerčných bankách a v oddiele 2 – 1 zákona o poisťovacej činnosti, chápané ako požiadavka, že tri štvrtiny akcií nových bánk a poisťovní musia byť upísané inými osobami než zakladateľmi (promoters), obmedzenie podľa článkov 31, 36 alebo 40 Dohody o EHP za predpokladu, že sa žiadosť o licenciu netýka len úzko špecializovanej činnosti?
               
                           a)
                        
                        
                           Za predpokladu, že tieto pravidlá predstavujú obmedzenie v zmysle dohody o EHP: Sledujú tieto pravidlá legitímny verejný cieľ?
                        
                     
                           b)
                        
                        
                           Za predpokladu, že toto obmedzenie sleduje legitímny verejný cieľ: Je takéto obmedzenie vhodné v zmysle práva EHP?
                        
                     
                           c)
                        
                        
                           Za predpokladu, že toto obmedzenie sleduje legitímny verejný cieľ: Je takéto obmedzenie nevyhnutné v zmysle práva EHP?
                        
                     
         
               3.
            
            
               Predstavuje zavedená administratívna prax, na základe ktorej jednotlivci alebo podniky nie sú oprávnené vlastniť viac ako 20 až 25 percent akcií vo finančných inštitúciách s výnimkou prípadov, keď samotný zákon povoľuje zriadenie finančnej skupiny, alebo v prípadoch, keď finančná inštitúcia bude vykonávať tzv. úzko špecializovanú činnosť, obmedzenie podľa článkov 31, 36 alebo 40 Dohody o EHP, pokiaľ sa žiadosť o licenciu netýka len úzko špecializovanej činnosti?
               
                           a)
                        
                        
                           Za predpokladu, že takáto zavedená administratívna prax predstavuje obmedzenie v zmysle dohody o EHP: Je toto obmedzenie v súlade s legitímnym verejným cieľom?
                        
                     
                           b)
                        
                        
                           Za predpokladu, že toto obmedzenie sleduje legitímny verejný cieľ: Je takéto obmedzenie vhodné v zmysle práva EHP?
                        
                     
                           c)
                        
                        
                           Za predpokladu, že toto obmedzenie sleduje legitímny verejný cieľ: Je takéto obmedzenie nevyhnutné v zmysle práva EHP?